
	   ΕΛΛΗΝΙΚΗ ΔΗΜΟΚΡΑΤΙΑ

ΥΠΟΥΡΓΕΙΟ ΠΑΙΔΕΙΑΣ, ΘΡΗΣΚΕΥΜΑΤΩΝ 

ΚΑΙ ΑΘΛΗΤΙΣΜΟΥ
ΠΕΡΙΦΕΡΕΙΑΚΗ Δ/ΝΣΗ Π.Ε & Δ.Ε ΘΕΣΣΑΛΙΑΣ
	ΕΥΡΩΠΑΪΚΗ ΕΝΩΣΗ

ΕΥΡΩΠΑΪΚΟ ΚΟΙΝΩΝΙΚΟ TAMEIO + (ΕΚΤ+)

	        ΔΙΕΥΘΥΝΣΗ ΠΡΩΤΟΒΑΘΜΙΑΣ ΕΚΠΑΙΔΕΥΣΗΣ              ΜΑΓΝΗΣΙΑΣ 
    
	              Βόλος,  05-09-2025


	Ταχ. Δ/νση:
	:
	Ανθ. Γαζή 164
	

	Τ.Κ. – Πόλη:
Πληροφορίες:
	:
	38221-Βόλος
Δήμητρα Γκάτσιου
Γιώτα Μακρυγιάννη
	

	Τηλέφωνο:
	:
	24210-76654
	

	e-mail:
	:
	anaplirotes@dipe.mag.sch.gr

	


ΘΕΜΑ:«ΟΔΗΓΙΕΣ ΑΝΑΛΗΨΗΣ ΥΠΗΡΕΣΙΑΣ ΑΝΑΠΛΗΡΩΤΩΝ ΕΚΠΑΙΔΕΥΤΙΚΩΝ/ΕΕΠ/ΕΒΠ»
Η Διεύθυνση Α’/θμιας Εκπ/σης Μαγνησίας καλεί τους προσωρινούς αναπληρωτές εκπαιδευτικούς/ΕΕΠ/ΕΒΠ που προσλαμβάνονται στην Α’ φάση των προσλήψεων να ακολουθήσουν τις παρακάτω οδηγίες:
Α. Να ανατρέξουν στη διεύθυνση του ΥΠΑΙΘ https://www.minedu.gov.gr/ekpaideutikoi-m/anaplirotes-m/proslipseis/anaplirotes-odigies-2021-22 όπου έχουν αναρτηθεί οι απαραίτητες πληροφορίες για τη  διαδικασία τοποθέτησης και ανάληψης υπηρεσίας σε σχολικές μονάδες. 
Την Δευτέρα  08-09-2025 οι αναπληρωτές θα πρέπει μέσω του ΟΠΣΥΔ να δηλώσουν σειρά προτίμησης για τοποθέτηση στις σχολικές μονάδες που έχουν  καταχωρηθεί από την  ΔΠΕ Μαγνησίας. 
 Β. Να συμπληρώσουν τα υποδείγματα 1-5 και μαζί με  τα απαιτούμενα δικαιολογητικά  να τα παραδώσουν στον Διευθυντή  της Σχολικής Μονάδας που τοποθετήθηκαν. 
Τα δικαιολογητικά να αρχειοθετηθούν με την σειρά που αναφέρονται στο συνημμένο αρχείο: «Δικαιολογητικά πρόσληψης αναπληρωτών».
ΠΡΟΘΕΣΜΙΕΣ 
Οι προσλαμβανόμενοι οφείλουν να παρουσιαστούν και να αναλάβουν υπηρεσία από  την Τετάρτη 10 Σεπτεμβρίου έως και  την Πέμπτη 11 Σεπτεμβρίου 2025 στις σχολικές μονάδες που τοποθετήθηκαν μέχρι τις 09:00 για να μπορέσουν να ολοκληρωθούν οι διαδικασίες της πρόσληψης και της ψηφιακής υπογραφής.

 H ανάληψη υπηρεσίας στη  σχολική  μονάδα  θα πρέπει να ολοκληρώνεται μέχρι τις 14.30 της εκάστοτε ημέρας που έχει οριστεί για την  ανάληψη υπηρεσίας, στο πληροφοριακό σύστημα  myschool,  από τον Διευθυντή της σχολικής μονάδας    ΠΡΟΣΩΠΙΚΟ --( ΑΝΑΛΗΨΗ ΥΠΗΡΕΣΙΑΣ ΑΝΑΠΛΗΡΩΤΗ.
Μετά την ανάληψη υπηρεσίας,  να γίνει σύναψη και αποδοχή της ψηφιακής σύμβασης  από τον αναπληρωτή (με τους κωδικούς taxisnet), μέσω της  εφαρμογής anaplirotes.gov.gr  και μέχρι τις 14:30 της ίδια μέρας.
- σε διαφορετική περίπτωση, δεν διασφαλίζεται η ανάληψη υπηρεσίας του αναπληρωτή τη συγκεκριμένη ημέρα.
Οι Διευθυντές των Σχολικών Μονάδων αυθημερόν:

1. Να αναρτήσουν στην πλατφόρμα https://invoices-schools.espa.minedu.gov.gr την ανάληψη με πρωτόκολλο του σχολείου

2. να προσκομίσουν στο γραφείο της Διεύθυνσης Α/θμιας Εκπ/σης Μαγνησίας - Τμήμα αναπληρωτών (Α.-Γαζή 164 – Ισόγειο ) τον φάκελο με όλα τα δικαιολογητικά πρόσληψης
 

 ΑΔΕΙΕΣ 
Οι εκπαιδευτικοί/ΕΕΠ/ΕΒΠ που πρόκειται να αιτηθούν άδεια (όπως πχ κύησης, λοχείας, ανατροφής τέκνου, μειωμένου ωραρίου κτλ) καλούνται αρχικά να ενημερώσουν τηλεφωνικά το τμήμα αναπληρωτών της ΔΠΕ Μαγνησίας  και μετά την ανάληψη υπηρεσίας στην σχολική μονάδα τοποθέτησης και την αποδοχή της σύμβασης (από την Τετάρτη 10 Σεπτεμβρίου έως και  την Πέμπτη 11 Σεπτεμβρίου 2025) να προσέλθουν  στο γραφείο της ΔΠΕ Μαγνησίας, προκειμένου να υποβάλλουν τις αιτήσεις με τα απαιτούμενα δικαιολογητικά.
-Για τις άδειες κύησης-λοχείας  θα χρειαστεί η Απόφαση επιδόματος μητρότητας από τον ΕΦΚΑ. 
-Για την άδεια ανατροφής τέκνου/μειωμένο ωράριο, θα χρειαστεί πιστοποιητικό οικογενειακής κατάστασης και υπεύθυνη δήλωση του συζύγου ότι δεν κάνει χρήση παρόμοιας διευκόλυνσης.
ΜΗ ΑΠΟΔΟΧΗ ΠΡΟΣΛΗΨΗΣ

Οι αναπληρωτές που ΔΕΝ θα αποδεχτούν την πρόσληψη καλούνται αρχικά να ενημερώσουν τηλεφωνικά το τμήμα αναπληρωτών της ΔΠΕ Μαγνησίας  και στη συνέχεια να  αποστείλουν  την σχετική υπεύθυνη δήλωση στο e-mail: anaplirotes@dipe.mag.sch.gr.
ΔΙΚΑΙΟΥΧΟΙ ΜΕΙΩΜΕΝΟΥ ΩΡΑΡΙΟΥ:

Οι αναπληρωτές/-τριες εκπαιδευτικοί/ΕΒΠ/ΕΕΠ που αιτούνται μειωμένο ωράριο (τόσο λόγω προϋπηρεσίας άνω των 10 ετών ή λόγω τέκνου έως 2 ετών – εφόσον δεν έχουν κάνει χρήση άδειας ανατροφής 3 μηνών και 15 ημερών) θα αποστείλουν αίτηση στο mail: anaplirotes@dipe.mag.sch.gr. Στη δεύτερη περίπτωση συνυποβάλλεται υπεύθυνη δήλωση περί μη χρήσης άδειας ανατροφής 3 μηνών και 15 ημερών.

